Шаим Шаваев

Шаим Шаваев (27 сәуір 1938, Ұйғыр ауданында,Тиірмен ауылы) — жазушы, Қазақстан Қазақстан жазушылар одағының мүшесі. 1965 жылы Алматы мемлекеттік консерваториясын бітірген. Республикалық ұйғыр театрында актер, кейін режиссер болған. 1978–1982 жылдары Қазақстан Қазақстан жазушылар одағында әдеби кеңесші, ұйғыр әдебиеті секциясының жетекшісі, Қазақ театр қоғамында аға кеңесші. 1961 жылы "Жас достарға" атты жинаққа бір топ өлеңдері енді. Шаваевтың прозалық шығармалары 1969 жылы баспадан шыққан "Қарапайым кісілер" атты жинаққа енді. "Қол қойылмаған хаттар" (1970), "Кестелі тақия" (М., 1977) атты кітаптары жарық көрді. Шаваевтың республикалық ұйғыр театры сахнасында"Сенің қара көздерің" атты драмасы (1976), "Ағам үйленді" атты комедиясы (1978), "Билал Назым" атты драмасы (1981) қойылды. Қазақ, орыс жазушыларының шығармаларын ұйғыр тіліне аударды.Жетісу энциклопедия. - Алматы: «Арыс» баспасы, 2004 жыл. — 712 бет + 48 бет түрлі түсті суретті жапсырма. ISBN 9965-17-134-3

 Дереккөздер